lv lv ru lv eo lv lv lv lv lv lv pl fi ceb lv lv lv eu lv lv lv lv lv lv lv lv lv lv lv lv lt sl hbs_lat sl fr lv lv lv lv uz en lv lv lv lv lv lv lv lv lv lv lv lv lv lv lv lv lv lv gl lv lv en lv lv lv lv lv en lv lv lv lv lv lv ca lv lv
Apmācību semināri projektu veidlapu aizpildīšanā
Tūrisma attīstība no tradīcijām līdz mūsdienīgam biznesam
Zirgu izmantošanas iespējas šodien un rīt. EQUUS
Karjeras izglītība – atbildība par savu un valsts nākotni
Upju un ezeru potenciāla izmantošana rekreācijai un uzņēmējdarbībai
Senie amati- no tradīcijām līdz mūsdienām
Apkārt Rīgai – vienots tūrisma piedāvājums
Gribu kļūt par biedru
Mājas kafejnīcu diena Ropažu, Garkalnes, Salaspils un Stopiņu novados
Vai esi dzirdējis par bagātīgo cienastu leiputriju, kur debesmannas pļavas, skābo bonbongu ziedi, tilti no šokolādes un piena upes ķīseļa krastos, bet pa gaisu lido cepti putni un sivēni un, kad paplet muti – paši laižas klāt?
Uzbursim lejputriju mūsu Mājas kafejnīcu dienā – 4. septembrī, kad Ropažu, Garkalnes, Stopiņu un Salaspils novadu teritorijās, Lielās un Mazās Juglu krastos norisināsies cienastu un mielošanās svētki.
Šeit, pagalmos, dārzos, ielās un skvēriņos viesus uzņems mājražotāji, viesu namu un privātmāju saimnieki, radošie daudzdzīvokļu namu iedzīvotāji, kas līdz šim ar gardumiem lutinājuši savas ģimenes un draugus, bet kafejnīcas savu īpašo piedāvājumu pasniegs ārpus ierastās telpas.
Tāpēc aicinām visus uzņēmējus un vietējos iedzīvotājus, kam ir iekšā un gribas parādīt ārā, kam patīk viesi un ciemošanās, kam pūrā īpašas un neparastas receptes, tikpat labi ģimenes, kas svētdienās cep savas gardās un kraukšķīgās vafeles, kuras noteikti garšotu arī citiem, tāpat arī tos, kas jau vai vēl tikai plāno veltīt savu dzīvi ļaužu garšu kārpiņu lutināšanai! Vienvārdsakot – visus tos, kam patīk un sanāk gatavot un cienāt, kļūt par šīs dienas dalībniekiem un cienastu gatavotājiem – jo šī būs Jūsu diena un iespēja – gan pacienāt, gan nopelnīt – lai mūsu novadu upes uz šo vienu dienu vasaras izskaņā tiešām pārtaptu par piena upēm ķīseļu krastos, kur ļauts nokļūt visiem, kam patīk gardi paēst, panašķoties, uzcienāties, baudīt un dzīvot garšīgi.
Kas ir Mājas kafejnīca?
Māju kafejnīcu dienu koncepts: 2021. gadā dažādās nedēļas nogalēs, sākot no jūnija līdz pat oktobrim, visā Latvijā ar LIAA un “Lauku Ceļotājs” atbalstu un vietējiem teritorijas koordinatoriem tiek organizētas “Māju kafejnīcas”, kad uz vienu vai divām dienām viesu nami, lauku sētas, saimniecības, privāto un daudzdzīvokļu namu pagalmi un sētas un citas vietas, kas ikdienā nav saistītas ar uzņēmējdarbību un ēdināšanas pakalpojumu sniegšanu, pārvēršas par kafejnīcām. Interesentiem un pilsētas viesiem par samaksu tiek piedāvāts nogaršot katra individuāli sagatavotos ēdienus, ģimenes receptes, tādējādi gūstot lielisku garšas pieredzi, ko ir iespējams papildināt arī ar interesantu un saistošu kultūras programmu.
Mājas kafejnīcā kā dalībnieks var piedalīties ikviens interesents, gan uzņēmēji, gan fiziskas personas, arī tie, kas obligāti nav saistīti ar ēdināšanu vai tūrismu, bet kas ir gatavs šajā dienā, 4. septembrī, uzņemt, pacienāt un iepriecināt cienastu tīkotājus savās sētās, pagalmos, piemājās, saimniecības vai uzņēmuma teritorijās, kā arī, vienojoties ar vietējiem koordinatoriem, arī pašvaldībai piederošā teritorijā ārpus savas mājvietas.
Dalībnieku galvenie uzdevumi dalībai šajā pasākumā būtu – sagatavot savu īpašo ēdienkarti un gardumu piedāvājumu ar cenām, izvērtēt, kur tieši piedalīsies kā mājas kafejnīca, un izdomāt savas konkrētās mājas kafejnīcas nosaukumu, vēlams un iespēju robežās sasaistot to ar kopējā novadu teritorijas koncepta “Piena upes ķīseļu krastos” tematiku.
Visiem dalībniekiem tiks paredzētas arī attālinātās apmācības par sanitārajām prasībām un drošību, marketingu un saskarsmi ar apmeklētājiem (apmācību datumus izziņos individuāli).
Visiem Ropažu, Garkalnes, Stopiņu un Salaspils interesentiem, kas būs izrādījuši interesi un pieteikušies dalībai šajā pasākumā, tiks organizēta arī atsevišķa tikšanās ar savas teritorijas pārstāvjiem/koordinatoriem.
Dalībnieku pieteikšanās pie teritorijas koordinatoriem notiek un ir iespējama līdz 29.05. plkst. 23:59.
Piesaki savu dalību Mājas kafejnīcai līdz 29. maijam šeit: https://forms.gle/3VDLR1Pt6hSoQVf66
Jautājumu gadījumā aicinām sazināties ar vietējiem koordinatoriem:
– Ropažu Garkalnes partnerību, Janu Mihailovu – e-pasts: ropazigarkalne@gmail.com, Tālr. 25189898
– Salaspils TIC – Janu Freimani – e-pasts: jana.freimane@salaspils.lv, Tālr. 26398463
Pieņemti lēmumi par 10.kārtas projektu iesniegumiem
Biedrība “Ropažu Garkalnes partnerība” ir izvērtējusi un pieņēmusi lēmumu par LAP pasākuma “Atbalsts LEADER vietējai attīstībai (sabiedrības virzīta vietējā attīstība)” 19.2. apakšpasākuma... Lasīt vairāk
“Mājas kafejnīcu dienas” šogad apmeklētājus gaidīs 13. un 14.augustā
Ar saukli “Piena upes ķīseļa krastos” – arī šogad ar šādu saukli startē Mājas kafejnīcu dienas Ropažu un Salaspils novados. 14... Lasīt vairāk
Pie Langstiņu ezera atklāj aktīvās atpūtas inventāra nomas punktu
Jūlija sākumā, pie Langstiņu ezera svinīgi tika atklāts aktīvās atpūtas inventāra nomas punkts. Projekts tapis sadarbībā ar Lauku atbalsta dienestu, Ropažu-Garkalnes... Lasīt vairāk
Tapis pētījums par Lielās Juglas dambi
Sadarbībā ar partnerību “Laukiem Jūrai”, biedrību “Par Lielo Juglu” un SIA “Saldūdens risinājumi”, tapis pētījums “Dambja uz Lielās Juglas upes pie... Lasīt vairāk
Stadiona iela 3, Ropaži (Ūdenstornis)
Sestdienās, Svētdienās – Brīvs
Lai saņemtu biedrības jaunumus, lūdzu, norādiet savu e-pasta adresi un vārdu, uzvārdu zemāk norādītajos laukos.
ROPAŽU GARKALNES PARTNERĪBA © 2022